Innkomne saker til årsmøtet 2020

1. **Garasje – Tangen**

BIL skaffa seg på tampen av 2019 ein løypemaskin til å bruke i området rundt Tangen. Det har etter dette framkome eit behov for å ha ein stad der løypemasina kan lagrast, saman med anna utstyr. Styret har arbeidd med å få tak i ei grei tomt til dette føremålet.

 **Det er vanskeleg å anslå kva ein slik garasje vil koste men styret legg fram innstilling om at det vert sett av inntil kr 200.000,- til dette prosjektet i 2020.**

1. **Valfri godtgjering trenarar og andre med verv i BIL**

Hei!

Ynskjer å spele inn ei "utvida" godgjering av innsatsen til dei friviljuge i Bygland IL.

 I dag har friviljuge medlemsavgift på 100,- samt jolebord med tilhøyrande gåvekort på 500,- som er ei grei "belønning" for innsatsen som legges ned.

Ønskjer å spele inn om det kan innførast ein valgmoglegheit mellom gåvekort og gratis adgang til styrkerommet for trenerar/friviljuge, altså at ein kan velje eit av desse :-)

Ber om at dette vurderast i styret på årsmøte.

Mvh

Oddbjørn Berg

**Styret innstiller på at denne saka vert godkjent**

1. **Innkjøp av Concept 2 stakemaskin til styrkerom**

Det har kome inn forslag om å kjøpe inn ein stakemaskin til styrkerommet. Dette er ein maskin som kan nyttast til skitrening men og til generell kondisjons og styrketrening. Maskinen kostar ca kr 15.000,-.

**Styret innstiller på at det vert sett av kr 15.000,- til innkjøp av stakemaskin til styrkerommet i Byglandshallen .**

1. **Innkjøp av ny Viking snøscooter til lysløypa på Heistad**

Den gamle scooteren er velbrukt og slitt. Det er ynskje frå løypemannskapet på Heistad at idrettslaget kjøper ein ny Viking snøscooter før desse går ut av produksjon. Pris er ca 100.000 minus innbytte av den gamle.

**Styret innstiller på at det vert sett av inntil kr 85000,- til kjøp av ny snøscooter**